Šiaulių rajono savivaldybės bendrojo ugdymo mokyklų tinklo pertvarkos 2016–2020 metais bendrojo plano

2 priedas

**MOKINIŲ VEŽIOJIMO UŽTIKRINIMO 2016–2020 METAIS PLANAS**

Šiaulių rajono savivaldybėje (toliau – Savivaldybė) mokinių vežiojimas yra organizuojamas vadovaujantis Lietuvos Respublikos švietimo, Lietuvos Respublikos transporto lengvatų ir Vietos savivaldos įstatymais, Bendrojo ugdymo, neformaliojo vaikų švietimo ir profesinio mokymo įstaigų mokinių bei vaikų globos įstaigų auklėtinių važiavimo išlaidų kompensavimo, neatlygintino pavėžėjimo organizavimo tvarkos aprašu (toliau – Aprašas), patvirtintu Savivaldybės tarybos 2013 m. spalio 31 d. sprendimu Nr. T-227.

Užtikrinant saugų mokinių vežiojimą į bendrojo ugdymo mokyklas, Savivaldybė:

1. Užtikrina mokinių vežimą į mokyklą ir iš jos teisės aktų nustatyta tvarka.

2. Esant poreikiui keičia, papildo Aprašą.

3. Operatyviai sprendžia mokinių vežiojimo problemas.

**MOKINIŲ VEŽIOJIMO UŽTIKRINIMO MODELIS**

**Tikslas** – užtikrinti saugų mokinių vežiojimą į mokyklas ir iš jų.

|  |  |  |  |
| --- | --- | --- | --- |
| Eil. Nr. | Veikla | Vykdytojas | Įvykdymo terminas |
| 1. | Teikiama informacija Savivaldybės Švietimo paslaugų centrui arba Savivaldybės administracijos Ekonomikos ir verslo plėtros skyriui apie mokinius, kuriems reikalingas vežiojimas. | Mokyklų vadovai | Vadovaujantis Aprašu |
| 2. | Mokinių vežiojimo problemos sprendžiamos su Savivaldybės Švietimo paslaugų centru ir Savivaldybės administracijos Ekonomikos ir verslo plėtros skyriumi. | Mokyklų vadovai | Kiekvienais mokslo metais |
| 3. | Mokyklų interneto svetainėse skelbiama informacija apie mokinių vežiojimą (maršrutas, tvarkaraščiai, kt.). | Mokyklų vadovai | Kasmet iki rugsėjo 1 d. |
| 4. | Mokyklinių (geltonųjų) autobusų grafikai koreguojami atsižvelgiant į pamokų pradžią ir pabaigą. | Mokyklų vadovai | Kiekvienais mokslo metais pagal aplinkybes |
| 5. | Sukomplektavus klases ir įvertinus mokinių srautus derinama galimybė sutankinti atitinkamų viešojo transporto maršrutų grafikus (prieš pamokas ir po pamokų). | Savivaldybės administracijos Ekonomikos ir verslo plėtros skyrius, Švietimo paslaugų centras | Kiekvienais mokslo metais pagal aplinkybes |
| 6. | Vykdomas nuolatinis mokyklinių (geltonųjų) autobusų poreikio monitoringas. | Savivaldybės administracijos Švietimo ir sporto skyrius | Nuolat |
| 7. | Teikiamos paraiškos dėl mokyklinių (geltonųjų) autobusų gavimo. | Savivaldybės administracijos Švietimo ir sporto skyrius | Kasmet iki LR švietimo ir mokslo ministerijos nustatyto termino |
| 8. | Prižiūrima mokyklinių (geltonųjų) autobusų techninė būklė. | Mokyklų vadovai | Nuolat |